APROBACIÓN DEFINITIVA DO PROXECTO DE REPARCELACIÓN DO POLÍGONO INDUSTRIAL DE A PASAXE. POLÍGONO 1
ADMINISTRACIÓN LOCAL — Municipal — Gondomar (Urbanismo e Patrimonio, 22/01/2020)

De acordo coa Resolución da Alcaldía do día 20.12.2019, apróbase definitivamente e de conformidade co artigo 21.1 j da Lei 7/1985, do 2 de abril, reguladora das bases do réxime local o proxecto de reparcelación do polígono I do Proxecto sectorial supramunicipal do polígono industrial “A Pasaxe”, cuxo texto íntegro é o seguinte: “Examinado o expediente relativo á aprobación inicial do Proxecto de Reparcelación do Polígono Industrial de A Pasaxe. Polígono 1. (en adiante, PIP), formulado a instancia da Asociación Administrativa de Cooperación da Fase I do Proxecto Sectorial de Incidencia Supramunicipal do Polígono Industrial “A Pasaxe” e redactado pola mercantil Calixto Escariz S. L. U., con data de entrada no rexistro xeral deste Concello o 16.12.2019 (NRE.2288). O día 22.11.2019 emítese informe xurídico por parte da Coordinadora do departamento de urbanismo en relación ás alegacións presentadas no período de información pública, ademais doutros aspectos relevantes do procedemento e efectos da aprobación definitiva do proxecto de equidistribución. O día 03.12.2019 polo arquitecto municipal, infórmanse as alegacións e outros aspectos relevantes desde o punto de vista técnico e mediante informe do día 17.12.2019 infórmase favorablemente o contido do proxecto de reparcelación presentado para a súa aprobación definitiva o día 16.12.2019 (NRE.2288). O día 18.12.2019 emítese informe xurídico pola secretaría municipal con carácter favorable, e consta dilixencia da intervención municipal con data 19.12.2019 na que se acredita a innecesariedade da fiscalización por parte da mesma. Tendo en conta que, consonte ao disposto no artigo 265.1 do RLSG, no sistema de cooperación a competencia para tramitar o proxecto de equidistribución e aprobalo inicial e definitivamente correspóndelle en exclusiva ao Concello. Polo que antecede, e en virtude do sinalado no artigo 21.1. j) da Lei 7/1985, do 2 de abril, reguladora das bases do réxime local, Primeiro.-Abocar para este asunto a competencia delegada na Xunta de Goberno Local mediante resolución do 15 de xullo de 2019 por razón de urxencia, de conformidade co establecido no artigo 40 da Lei 40/2015, do 1 de outubro, de réxime xurídico do Sector Público e, no artigo 116 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Segundo.-Aprobar definitivamente o Proxecto de Reparcelación do Polígono Industrial de A Pasaxe. Polígono 1., formulado a instancia da Asociación Administrativa de Cooperación da Fase I do Proxecto Sectorial de Incidencia Supramunicipal do Polígono Industrial “A Pasaxe” e redactado pola mercantil Calixto Escariz S. L. U., con data de entrada no rexistro xeral deste Concello o 16.12.2019 (NRE.2288). Terceiro.-Someter o Proxecto de Reparcelación do Polígono Industrial de A Pasaxe. Polígono 1., polo prazo dun mes, ao trámite de información pública e audiencia aos interesados mediante anuncio no Boletín Oficial da Provincia de Pontevedra, na sede electrónica do Concello de Gondomar e nun dos diarios da maior difusión da provincia aos efectos de que se presenten cantas alegacións se consideren oportunas. O proxecto poderá ser consultado na Sede Electrónica do Concello de Gondomar (https://concellodegondomar.sedelectronica. gal/info.0). Cuarto.-Notificar, de xeito individualizado, a presente resolución ás persoas ou entidades que teñan a condición de titulares e interesados/as, segundo o disposto no artigo 246 en relación co artigo 272.2 do RLSG. Quinto.-Dar traslado da presente resolución ao Concello de Vigo (Xerencia Municipal de Urbanismo), en cumprimento do acordado pola Xunta de Goberno Local de dito Concello na súa sesión ordinaria do 27.12.2018. Sexto.-Dar traslado do contido da certificación da presente resolución aos Rexistros da Propiedade nº 2 e nº 6 dos de Vigo acompañado da documentación a que se fai referencia na previsión do arrigo 272.2 da LRSL, a efectos da inscrición do acordo de aprobación definitiva do instrumento de equidistribución“. O alcalde, (sinatura dixital á marxe)